smcproject/ml-wiki-sentences huggingface dataset:
വികാസ് ആംതെയുടെയും ഭാരതി ആംതെയുടെയും മകളും ബാബ ആംതെയുടെ ചെറുമകളുമായിരുന്നു ശീതൾ ആംതെ, മഹാരാഷ്ട്രയിലെ ആനന്ദ്വാനിൽ കുഷ്ഠരോഗികൾക്കായി ഒരു പുനരധിവാസ കേന്ദ്രം സ്ഥാപിക്കുകയും അവിടെ കാമ്പസിൽ താമസിക്കുകയും ചെയ്തു.
വാറോറയിലെ മഹാരോഗി സേവാ സമിതി (എംഎസ്എസ്) സ്ഥാപിക്കുകയും, അതിന്റെ ചീഫ് എക്സിക്യൂട്ടീവ് ഓഫീസറും ബോർഡ് അംഗവുമായിരിക്കുകയും ചെയ്തു, ഇതിൽ ആരോഗ്യ സംരക്ഷണം, പുനരധിവാസം, വിദ്യാഭ്യാസം, കൃഷി, സാമ്പത്തിക ശാക്തീകരണ പരിപാടികൾ ഉൾപ്പെടുന്നു.
1949 മുതൽ മധ്യേന്ത്യയിലെ ഏറ്റവും പിന്നോക്കം നിൽക്കുന്ന ജില്ലകളിലൊന്നായ ചന്ദ്രാപൂരിൽ നിന്ന് പോലും പ്രവർത്തിക്കുന്ന ആയിരക്കണക്കിന് പാർശ്വവൽക്കരിക്കപ്പെട്ട ആളുകളുടെ ഉപജീവന ശേഷി സൃഷ്ടിക്കാൻ മഹാരോഗി സേവാ സമിതി സഹായിച്ചു.
അവൾ മെഡിസിൻ പഠിച്ച് ഫിസിഷ്യനായി കൂടാതെ ടാറ്റ ഇൻസ്റ്റിറ്റ്യൂട്ട് ഓഫ് സോഷ്യൽ സയൻസസിൽ (TISS) നിന്ന് സോഷ്യൽ സംരഭകത്വത്തിൽ ബിരുദാനന്തര ബിരുദവും പൂർത്തിയാക്കി, മുത്തച്ഛന്റെ മുന്നിൽ കണ്ട വീക്ഷണത്തിന്റെ തുടർച്ചക്കായി ആനന്ദ്വാനിൽ കുടുംബവുമായി ചേർന്നു.
അവളുടെ സഹോദരൻ കൗസ്തുഭ് ആനന്ദ്വാനിലെ അക്കൗണ്ടന്റാണ്, അവളുടെ അമ്മാവൻ പ്രകാശ് ആംതെ , അമ്മായി മന്ദാകിനി ആംതെ എന്നിവരും സമൂഹത്തിലെ ഫിസിഷ്യൻമാരാണ്.
ആനന്ദ്‌വാൻ സ്‌കൂളുകളിലെ കുട്ടികൾക്ക് ഭക്ഷണം നൽകുന്നതിന് ടെക് മഹീന്ദ്ര ഫൗണ്ടേഷന്റെ സാമ്പത്തിക സഹായം ഉറപ്പാക്കാൻ അവർ സഹായിച്ചു.
കമ്മ്യൂണിറ്റിയിൽ സോളാർ പവർ പാനലുകൾ സ്ഥാപിക്കുന്നതിനും അവർ നേതൃത്വം നൽകി, അതിന്റെ ഫലമായി മഹാരോഗി സേവാ സമിതിക്ക് 2016 ലെ ഇന്നൊവേറ്റീവ് എനർജി പ്രോജക്റ്റിനുള്ള അവാർഡ് അസോസിയേഷൻ ഓഫ് എനർജി എഞ്ചിനീയേഴ്‌സിൽ നിന്ന് ലഭിക്കുകയും സമൂഹത്തിൽ കൂടുതൽ സ്‌മാർട്ട് ടെക്‌നോളജി ഉൾപ്പെടുത്തുകയും ചെയ്തു.
ആനന്ദ്‌വാനെ ഭാവിയിൽ ഒരു സ്മാർട്ട് വില്ലേജാക്കി മാറ്റാൻ ശീതൾ ശ്രമിച്ചു
2016-ൽ, വേൾഡ് ഇക്കണോമിക് ഫോറം അവളെ യുവ ഗ്ലോബൽ ലീഡറായി തിരഞ്ഞെടുത്തു.
ഹ്യൂമാനിറ്റേറിയൻ റെസ്‌പോൺസിലെ വേൾഡ് ഇക്കണോമിക് ഫോറം എക്‌സ്‌പെർട്ട് നെറ്റ്‌വർക്ക് അംഗമായും അവർ തിരഞ്ഞെടുക്കപ്പെട്ടു.
ഐക്യരാഷ്ട്രസഭയുടെ ഇന്നൊവേഷൻ അംബാസഡറായും i4P (ഇന്നവേഷൻസ് ഫോർ പീസ്) യുടെ ഉപദേശകയായും അവർ തിരഞ്ഞെടുക്കപ്പെട്ടു.
ഡോ.ശീതൾ വേൾഡ് ഇന്നൊവേഷൻ ഓർഗനൈസേഷന്റെ ഫെലോ ആയി പ്രവർത്തിക്കുകയായിരുന്നു, ഇത് വേൾഡ് സമ്മിറ്റ് ഓൺ ഇന്നൊവേഷൻ ആൻഡ് യുഎൻ  2016-ൽ അവർക്ക് INK ഫെലോഷിപ്പും റോട്ടറി വൊക്കേഷണൽ എക്‌സലൻസ് അവാർഡും ലഭിച്ചു.
ശീതൾ സാഥെ ഇംഗ്ലീഷ് വിലാസം https://ml.wikipedia.org/wiki/Sheetal_Sathe
ഗായികയും കവിയും ദളിത് ആക്റ്റിവിസ്റ്റുമാണ് ശീതൾ സാഥെ .
കബീർ കലാ മഞ്ച് എന്ന സാംസ്കാരിക പ്രസ്ഥാനവുമായി ബന്ധപ്പെട്ടു പ്രവർത്തിക്കുന്നു.
നക്സലൈറ്റ് എന്ന് ആരോപിക്കപ്പെട്ട് 2011 മേയിൽ മുംബൈയിൽ തീവ്ര വാദ വിരുദ്ധ സേന അറസ്റ്റ് ചെയ്യാൻ ശ്രമിച്ചിരുന്നു.
പിന്നീട്ഒളിവിൽ പോയ ഇവർ 2013 ൽ പോലീസിനു കീഴടങ്ങി.
ഭർത്താവ് സച്ചിൻ മാലിയും കബീർ കലാ മഞ്ച് പ്രവർത്തകനാണ്.
മുംബൈ കസേവാഡി ചേരി സ്വദേശിയായ സന്ധ്യയുടെ മകളാണ്.
പിതാവ് മരിച്ചു.
കുട്ടിക്കാലം മുതലേ കലാപ്രവർത്തനങ്ങളിൽ മികവു കാട്ടി.
മുംബൈ ഫെർഗ്യൂസൺ കോളേജിൽ നിന്ന് കോമേഴ്സിൽ ബിരുദാനന്ദര ബിരുദം നേടിയിട്ടുണ്ട്.
ആനന്ദ് പട്‌വർദ്ധൻ സംവിധാനം ചെയ്ത ജയ് ഭീം കോമ്രേഡ് എന്ന ഡോക്യുമെന്ററിയിൽ കബീർ കലാ മഞ്ച് പ്രവർത്തനങ്ങളും ശീതളിന്റെ ഗാനങ്ങളും ഉണ്ട്.
ശീമയാൽ
തെക്കനേഷ്യ , തെക്കുകിഴക്കേഷ്യ എന്നിവിടങ്ങളിലെ തദ്ദേശവാസിയായ ഒരുതരം ആൽമരമാണ് ശീമയാൽ .
( ശാസ്ത്രീയനാമം : Ficus elastica ) .
rubber fig , rubber bush , rubber tree , rubber plant , Indian rubber bush , Indian rubber tree എന്നെല്ലാം പേരുകളുണ്ട്.
ശ്രീലങ്ക , വെസ്റ്റ് ഇൻഡീസ് , ഫ്ലോറിഡ എന്നിവിടങ്ങളിലൊക്കെ ഇത് സ്വാഭാവികമായപോലെവളരുന്നുണ്ട്.
ചിത്രശാല Illustration from Köhler's Medicinal Plants (1887) An 1854 illustration of Ficus elastica trained as a living bridge Ficus elastica leaf on the left compared to Ficus lutea on the right The figs of F. elastica Ficus elastica near the roadside in Savusavu, Fiji, showing the effects of constant pruning on the growth form.
Many cultivars, such as this Ficus elastica 'Robusta', are common in the houseplant trade A variegated cultivar Ficus elastica, commonly called the rubber plant.
അവലംബം ↑ ↑ ↑ Flora of North America, Ficus elastica Roxburgh ex Hornemann, 1819.
India rubber plant പുറത്തേക്കുള്ള കണ്ണികൾ Media related to Ficus elastica at Wikimedia Commons Ficus elastica എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ശീമപ്ലാവ് ഇംഗ്ലീഷ് വിലാസം https://ml.wikipedia.org/wiki/Breadfruit
തെക്കുകിഴക്കൻ ഏഷ്യയിലും പസഫിക് സമുദ്രത്തിലെ ദ്വീപുകളിലും സർവ്വസാധാരണമായി കാണപ്പെടുന്ന വൃക്ഷമാണ് ശീമപ്ലാവ് - കടപ്ലാവ് - ബ്രെഡ്ഫ്രൂട്ട് ( ഇംഗ്ലീഷ് : Breadfruit ) ( ശാസ്ത്രീയനാമം : ആർട്ടോകാർപ്പസ് അൽടിലിസ്, ഇംഗ്ലീഷ് : Artocarpus altilis ) .
ഇതിന്റെ ഫലം ശീമച്ചക്ക, കടച്ചക്ക എന്നൊക്കെ അറിയപ്പെടുന്നു.
ശീമപ്ലാവിന്റെ ഇലകൾ വലിപ്പമേറിയതും കട്ടികൂടിയതുമാണ്‌.
ഈ വൃക്ഷത്തിന്റെ എല്ലാ ഭാഗങ്ങളും പാൽ നിറത്തിലുള്ള കറ പുറപ്പെടുവിക്കുന്നു.
വിവിധ തരത്തിലുള്ള വിഭവങ്ങൾ‌ ഉണ്ടാക്കുന്നതിന് കേരളത്തിൽ ശീമച്ചക്ക ഉപയോഗിക്കുന്നു.
ഇതിന്റെ ഉദ്ഭവം ശാന്തസമുദ്രദ്വീപുകളിലാണെന്നു കരുതപ്പെടുന്നു.
വിദേശത്ത് നിന്ന് വന്ന വൃക്ഷം എന്ന അർത്ഥത്തിലാണ്‌ ഇതിനെ മലയാളത്തിൽ ശീമപ്ലാവ് എന്ന് വിളിക്കുന്നത്.
ശീമ എന്നാൽ അതിര് എന്നാണർത്ഥം.
കടൽ വഴി വന്ന ചക്ക എന്നർത്ഥത്തിൽ കടൽചക്ക എന്നും അത് ലോപിച്ച് കടച്ചക്ക എന്നും മലയാളത്തിൽ അറിയപ്പെടുന്നു.
ബിലാത്തിപ്ലാവ് എന്നപേരും ഇതേ അർത്ഥത്തിൽ വിദേശപ്ലാവ് എന്നു തന്നെയാണ്.
പതിമൂന്ന് മീറ്റർ വരെ ഉയരത്തിൽ വളരുന്ന കടപ്ലാവ് ഒരു നാട്ടുമരമാണ്.
ശീമപ്ലാവ്, ബിലാത്തി പ്ലാവ് എന്നിങ്ങനെയും ഈ വൃക്ഷത്തിന് പേരുണ്ട്.
ഇലകൾക്ക് പരമാവധി 55 സെന്റിമീറ്റർ വരെ നീളവും 35 സെന്റിമീറ്റർ വരെ വീതിയും ഉണ്ടാകും.
കടും പച്ചനിറത്തിലുള്ള ഇലയുടെ ഇരുവശവും വാലുപോലെ പലതായി വിഭജിച്ചിരിക്കുന്നു.
കടപ്ലാവ് വർഷത്തിൽ രണ്ട് തവണ പൂക്കും.
ഇതിന്റെ തടിയ്ക്ക് കാതലില്ല.
ശാഖകൾ ബലമില്ലാത്തതും പെട്ടെന്ന് ഒടിഞ്ഞ് പോകുന്നവയുമാണ്.
ഇലയിലും തണ്ടിലുമെല്ല്ലാം വെളുത്ത കറയുണ്ട്.
ഉഷ്ണമേഖലാപ്രദേശങ്ങളിലാണ് ഇവ സമൃദ്ധമായി വളരുന്നത്.
ഇതിന്റെ കായയിൽ അന്നജമാണ് പ്രധാനഘടകം.
വിറ്റാമിൻ A-യും C-യും ഉള്ളതിനൊപ്പം മറ്റു ഘടകങ്ങൾ ഇങ്ങനെയാണ്.
ഘടകം ശതമാനം അന്നജം 28.00 % മാംസ്യം 1.50 % ധാതുലവണങ്ങൾ 0.90 % കാത്സ്യം 0.04 % ഫോസ്ഫറസ് 0.03 % ഇരുമ്പ് 0.50 % വംശവർദ്ധന
വന്യമായ ഇനങ്ങളിൽ കായ്ക്കുള്ളിൽ വിത്ത് ലഭ്യമാണ്.
എന്നാൽ കൃഷിക്കായി വളർത്തുന്ന ഇനങ്ങളിൽ വിത്ത് ഉണ്ടാകാറില്ല.
അതിനാൽ മറ്റ് പ്രത്യുല്പാദന മാർഗ്ഗങ്ങളിലൂടെയാണ് ഈ സസ്യം പരിപാലിക്കപ്പെടുന്നത്.
ഇതിന്റെ വേര് മുറിച്ച് കിളിർപ്പിച്ചും ചെറു ശിഖരങ്ങളിൽ പതിവച്ചും വംശവർദ്ധന നടത്താവുന്നതാണ്‌.
മരത്തിന്റെ സമീപത്തുള്ള ചെറിയ വേരുകൾ മുറിച്ച് മണൽ , മണ്ണ്, ചാണകപ്പൊടി ങ്കലർത്തിയ മിശ്രിതങ്ങളിൽ വച്ച് ക്രമമായും മിതമായും നനച്ച് പുതിയ തൈകൾ കിളീർപ്പിക്കാവുന്നതാണ്‌.
ഒരു മീറ്റർ നീളത്തിലും വീതിയിലും ആഴത്തിലുമുള്ള കുഴികളിൽ മണ്ണ്, ചാണകപ്പൊടി എന്നിവ കലർത്തി നീരച്ചതിലാണ്‌ ശീമപ്ലാവിന്റെ തൈകൾ നടുന്നത്.
തൈകൾ നട്ട് മൂന്ന് നാല്‌ വർഷമാകുന്നതോടേ കായ്ച്ചുതുടങ്ങും.
ഒരുവർഷത്തിൽ മാർച്ച് - ഏപ്രിൽ , സെപ്റ്റംബർ - ഒക്ടോബർ എന്നിങ്ങനെ രണ്ട് സീസണുകളിലായാണ്‌ വിളവ് ലഭിക്കുന്നത് .
ആഞ്ഞിലി , പ്ലാവ് തുടങ്ങിയ വൃക്ഷങ്ങളിൽ ശീമപ്ലാവ് ബഡ് ചെയ്യാവുന്നതാണ്.
ബഡിംഗ് മുലം ഉണ്ടാവുന്ന മരങ്ങൾ ഒന്ന് രണ്ട് വർഷങ്ങൾക്കുള്ളിൽ കായ്ക്കുവാൻ തുടങ്ങും.
ചിത്രങ്ങൾ ബിലാത്തിച്ചക്ക കടച്ചക്കകൾ കടപ്ലാവ് കടച്ചക്ക തൈ കടച്ചക്ക നെടുകെ മുറിച്ചത് ശീമച്ചക്ക, നെടുകേയും കുറുകേയും ഉള്ള ഛേദങ്ങൾ ശീമച്ചക്ക ശീമച്ചക്കകൾ ശീമപ്ലാവ് ശീമച്ചക്കകൾ.
ബഡ്ഡിംഗ് വഴി പുതിയ തൈകൾ ഉല്പാദിപ്പിക്കുന്നു.
അവലംബം 1 2 3 4 {{ cite news }} : Cite has empty unknown parameter: | 9= ( help ) ↑ കർഷകശ്രീ മാസിക.
പുറം 58.
ശീമമുള ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Dendrocalamus_longispathus
മ്യാന്മർ, ബംഗാൾ എന്നിവിടങ്ങളിൽ നിന്നു കേരളത്തിൽ എത്തിയ ഒരു മുളയിനമാണ് ശീമമുള.
( ശാസ്ത്രീയനാമം : Dendrocalamus longispathus ) .
മഴ കുറവുള്ള സ്ഥലങ്ങളിൽ വളരുന്നു.
ഒന്നിച്ച് ഇലപൊഴിക്കും.
ഉറപ്പും ബലവും കുറവായതിനാൽ പൾപ്പിന് ഉപയോഗിക്കുന്നു.
അവലംബം പുറത്തേക്കുള്ള കണ്ണികൾ കാണുന്ന ഇടങ്ങൾ വിക്കിസ്പീഷിസിൽ Dendrocalamus longispathus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Dendrocalamus longispathus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വാമന മഹാപുരാണം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മഹാവിഷ്ണുവിന്റെ ദശാവതാരങ്ങളിൽ അഞ്ചാമത്തേതാണ് വാമനമൂർത്തി .
വിഷ്ണുവിന്റെ വാമനാവതാരത്തിന്റെ കഥയാണ് വാമനപുരാണത്തിലെ മുഖ്യ വിഷയം .
18 മഹാപുരാണങ്ങളിൽ പതിനാലാമത്തെ പുരാണമാണിത് .
മത്സ്യ പുരാണം , സ്കന്ദ പുരാണം തുടങ്ങിയവയിലെ വിവരമനുസരിച്ച് വാമനപുരാണത്തിൽ 10000 ശ്ളോകങ്ങളുണ്ട് .
എന്നാൽ ഇപ്പോൾ ലഭ്യമായ വാമനപുരാണത്തിൽ വെറും ആറായിരത്തിനു മേൽ(6000) ശ്ളോകങ്ങൾ മാത്രമാണുള്ളത് .
നാരദീയ പുരാണമനുസരിച്ച് വാമനപുരാണത്തിനു രണ്ടു ഭാഗങ്ങളുണ്ട് .
ആറായിരം ശ്ളോകങ്ങളടങ്ങിയ പൂർവ്വഭാഗവും , നാലായിരം ശ്ളോകങ്ങൾ ഉള്ള ഉത്തര ഭാഗവും .
ഇപ്പോൾ ലഭ്യമായത് ചിലപ്പോൾ പൂർവ്വഭാഗമാകാം .
ദേവി , ഭഗവതി , സൂര്യൻ , ഗണപതി എന്നിവരെ സ്തുതിക്കുന്നതാണ് ഉത്തരഭാഗം .
ഈ ഭാഗത്തെ ബൃഹത് വാമനപുരാണം എന്നും പറയുന്നുണ്ട് .
വിഷ്ണുവിന്റെ അവതാരകഥയ്ക്കു പ്രാധാന്യം നൽകിയിരിക്കുന്ന വൈഷ്ണവ പുരാണമാണ് ഇതെങ്കിലും , എല്ലാ ദേവതമാരെയും സമഭാവനയോടെ ഇതിൽ വീക്ഷിക്കുന്നു .
വിഷ്ണുവിനെപ്പോലെ തന്നെ ശിവനെയും ബ്രഹ്‌മാവിനെയും ഇതിൽ പ്രാധാന്യത്തോടെ വർണ്ണിക്കുന്നു .
ആകെ 97 അദ്ധ്യായങ്ങളിലായി 5790 ശ്ലോകങ്ങളാണ് ഇന്ന് ലഭ്യമായ വാമനപുരാണത്തിലുള്ളത്.
മഹാകവി വള്ളത്തോൾ വാമനപുരാണം മലയാളത്തിൽ തർജ്ജമ ചെയ്തിട്ടുണ്ട്.
ആഖ്യാനരീതിയും കാലഘട്ടവും
വാമനപുരാണത്തിന്റെ കാലഘട്ടത്തെപ്പറ്റി ഏതാനും ഊഹാപോഹങ്ങൾ മാത്രമേയുള്ളൂ .
കാളിദാസ കൃതികളുടെ സ്വാധീനം ഇതിൽ കാണുവാൻ സാധിക്കും .
ഗുപ്തഭരണ കാലത്താണ് കാളിദാസൻ ജീവിച്ചിരുന്നതെന്നു കരുതപ്പെടുന്നു .
അപ്പോൾ ഏതാണ്ട് അഞ്ചാം നൂറ്റാണ്ടിനു ശേഷമായിരിക്കും ഈ പുരാണത്തിന്റെ കാലഘട്ടമെന്ന് ഊഹിക്കാം .
നൈമിശാരണ്യത്തിൽ വച്ച് ബ്രഹ്മപുത്രനായ പുലസ്ത്യമുനി നാരദനോട് വിവരിക്കുന്നതായിട്ടാണ് ഇതിന്റെ ആഖ്യാനം .
പലതരം വിചിത്രങ്ങളായ കഥകളും ഉപകഥകളും ഇതിൽ അടങ്ങിയിരിക്കുന്നു .
പല വിശിഷ്ട തീർത്ഥങ്ങളുടെ മാഹാത്മ്യവും , ദേവീ മാഹാത്മ്യം , ദേവാസുരയുദ്ധം , മഹാബലി ചരിതം , ശിവ പാർവ്വതീ വിവാഹം , വാമനാവതാരം , മഹാബലി ബന്ധനം എന്നിവ ഇതിൽ പ്രധാനങ്ങളാണ് .
വാനില വാക്കേറിയെ ഇംഗ്ലീഷ് വിലാസം https://ml.wikipedia.org/wiki/Vanilla_walkeriae
ഇന്ത്യയും ശ്രീലങ്കയും സ്വദേശമായ ഒരു വാനില ഓർക്കിഡേസീ കുടുംബത്തിലെ ഒരു ഓർക്കിഡ് ഇനമാണ് വാനില വാക്കേറിയെ .
( ശാസ്ത്രീയനാമം : Vanilla walkeriae ) .
വനമേഖലയിലും വനങ്ങളിലും വളരുന്ന ഇവയെ  ഒരു അപൂർവ്വ ഇനമായി പരിഗണിക്കപ്പെടുന്നു.
അവലംബം പുറം കണ്ണികൾ Vanilla walkeriae illustration.
Swiss Orchid Foundation.
Media related to Vanilla walkeriae at Wikimedia Commons Vanilla walkeriae എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
വാനിഷിങ് റ്റ്വിൻ ഇംഗ്ലീഷ് വിലാസം https://ml.wikipedia.org/wiki/Vanishing_twin
ഒരു മൾട്ടി-ജസ്റ്റേഷൻ ഗർഭാവസ്ഥയിലെ ഒരു ഭ്രൂണമാണ് വാനിഷിങ് റ്റ്വിൻ , റ്റ്വിൻ റിസോർപ്ഷൻ എന്നും അറിയപ്പെടുന്നു.
അത് ഗർഭാശയത്തിൽ മരിക്കുകയും ഭാഗികമായോ പൂർണ്ണമായോ വീണ്ടും ആഗിരണം ചെയ്യപ്പെടുകയും ചെയ്യുന്നു.
ചില സന്ദർഭങ്ങളിൽ, മരിച്ച ഇരട്ടകളെ, പരന്നതും ചർമ്മപടം പോലെയുള്ളതുമായ ഫെറ്റസ് പാപ്പിറേസിയസ് എന്നറിയപ്പെടുന്ന അവസ്ഥയിലേക്ക് കംപ്രസ് ചെയ്യപ്പെടുന്നു.
വാനിഷിംഗ് റ്റ്വിൻ  ഓരോ എട്ട് മൾട്ടിഫെറ്റസ് ഗർഭധാരണങ്ങളിൽ ഒന്നിലും ഉണ്ടാകാറുണ്ട്.
മിക്ക കേസുകളിലും ഇത് അറിയപ്പെടുക പോലുമില്ല.
"പ്രതീക്ഷിച്ച ഗർഭച്ഛിദ്രത്തിന്റെ അടിസ്ഥാനത്തിൽ വിശദീകരിക്കാനാകാത്ത ഉയർന്ന റിസോർപ്ഷൻ നിരക്ക്, ഗർഭാവസ്ഥയുടെ ആദ്യകാലങ്ങളിൽ ഇടയ്‌ക്കോ പോഷണത്തിനോ മറ്റ് ഘടകങ്ങൾക്കോ വേണ്ടിയുള്ള ഗർഭപിണ്ഡത്തിന്റെ തീവ്രമായ മത്സരത്തെ സൂചിപ്പിക്കുന്നു. മറ്റ് ഇരട്ടകളുടെ  കൂടെക്കൂടെയുള്ള നഷ്‌ടമോ പുനഃസ്ഥാപനമോ ഉണ്ടാകുന്നു."
ഇൻ വിട്രോ ഫെർട്ടിലൈസേഷൻ വഴിയുള്ള ഗർഭധാരണങ്ങളിൽ, "ഗർഭകാലത്തിന്റെ തുടക്കത്തിൽ ഒന്നിലധികം അമ്നിയോട്ടിക് സഞ്ചികൾ കാണപ്പെടാറുണ്ട്. എന്നാൽ ഏതാനും ആഴ്ചകൾക്കുശേഷം ഒരെണ്ണം മാത്രമേ കാണാനാകൂ, മറ്റൊന്ന് 'അപ്രത്യക്ഷമാവുകയും ചെയ്യും".
അവലംബം Further reading External links Vanishing twin at eMedicine.com 50 articles about vanishing twin phenomenon in PubMed
വാനുവാടു ഇംഗ്ലീഷ് വിലാസം https://ml.wikipedia.org/wiki/Vanuatu
ദക്ഷിണ പസഫിക് മഹാസമുദ്രത്തിലെ ഒരു ദ്വീപുരാഷ്ട്രമാണ് വാനുവാട്ടു ( English: / ˌ v ɑː n uː ˈ ɑː t uː / ⓘ vah-noo- AH -too അല്ലെങ്കിൽ / v æ n ˈ w ɑː t uː / van- WAH -too ; ബിസ്‌ലാമ IPA: [vanuaˈtu] ).
ഔദ്യോഗികമായി ദി റിപ്പബ്ലിക് ഓഫ് വാനുവാട്ടു ( French : République de Vanuatu , ബിസ്‌ലാമ : റിപാബ്ലിക് ബ്ലോങ്ക് വാനുവാട്ടു ) എന്നും ഈ രാജ്യം അറിയപ്പെടുന്നു.
അഗ്നിപർവതപ്രവർത്തനത്താലുണ്ടായ ഒരു ദ്വീപസമൂഹമാണിത്.
ഓസ്ട്രേലിയയിൽ നിന്ന് 1750 കിലോമീറ്റർ കിഴക്കും ഫിജിക്ക് പടിഞ്ഞാറും, സോളമൻ ദ്വീപുകൾക്ക് തെക്കുകിഴക്കും, ന്യൂഗിനിക്ക് തെക്കുകിഴക്കുമാണ് ഈ ദ്വീപുകളുടെ സ്ഥാനം.
മെലനേഷ്യക്കാരാണ് വാനുവാട്ടുവിൽ ആദ്യം താമസമുറപ്പിച്ചത്.
പെഡ്രോ ഫെർണാണ്ടസ് ഡി ക്വൈറോസ് എന്ന സ്പാനിഷ് നാവികനും സംഘവുമാണ് ഇവിടെയെത്തിയ ആദ്യ യൂറോപ്യന്മാർ.
1605-ൽ എസ്പിരിറ്റു സാന്റോ എന്ന ദ്വീപിലാണ് ഇവർ എത്തിപ്പെട്ടത്.
ഈ ദ്വീപസമൂഹം സ്പെയിനിനവകാശപ്പെട്ടതാണെന്ന് ഇവർ പ്രഖ്യാപിച്ചു.
1880-കളിൽ ഫ്രാൻസും ബ്രിട്ടനും ഈ രാജ്യത്തിന്റെ ഭാഗങ്ങൾക്കുമേൽ അവകാശവാദമുന്നയിച്ചു.
1906-ൽ ബ്രിട്ടനും ഫ്രാൻസും ചേർന്ന് സംയുക്തമായി ദ്വീപുഭരണം നടത്തുവാനുള്ള തീരുമാനത്തിൽ എത്തിച്ചേർന്നു.
1970-കളിൽ സ്വാതന്ത്ര്യത്തിനായുള്ള പ്രക്ഷോഭം തുടങ്ങി.
സ്വതന്ത്ര വാനുവാട്ടു രാജ്യം 1980-ൽ സ്ഥാപിതമായി.
"ഭൂമി" അല്ലെങ്കിൽ "വീട്" എന്നർത്ഥം വരുന്ന വാനുവ എന്ന പദത്തിൽ നിന്നാണ് വാനുവാട്ടു എന്ന പേര് ഉദ്ഭവിച്ചിരിക്കുന്നത്.
പല ഓസ്ട്രണേഷ്യൻ ഭാഷകളിലും ഈ പദം നിലവിലുണ്ട്.
ടു എന്ന വാക്കിന്റെ അർത്ഥം നിൽക്കുക എന്നാണ്.
രാജ്യത്തിന്റെ സ്വാതന്ത്ര്യത്തിനെയാണ് ഈ രണ്ടു പദങ്ങളും ഒരുമിച്ചുപയോഗിക്കുമ്പോൾ വിവക്ഷിക്കുന്നത്.
ചരിത്രാതീതകാലത്തെപ്പറ്റിയുള്ള അറിവുകൾ ശുഷ്കമാണ്.
4000 വർഷങ്ങൾക്കുമുൻപാണ് ഇവിടെ ഓസ്ട്രണേഷ്യൻ ഭാഷ സംസാരിക്കുന്നവർ എത്തിപ്പെട്ടതെന്ന വാദത്തെ ആർക്കിയോളജിസ്റ്റുകളുടെ കണ്ടുപിടിത്തങ്ങൾ പിന്തുണയ്ക്കുന്നുണ്ട്.
ബി.സി. 1300നും 1100-നും ഇടയിലുള്ള കളിമൺ പാത്രാവശിഷ്ടങ്ങൾ ഇവിടെനിന്ന് കണ്ടെത്തപ്പെട്ടിട്ടുണ്ട്.
സ്പെയിനിനു വേണ്ടി പര്യവേഷണം നടത്തുകയായിരുന്ന പോർച്ചുഗീസ് നാവികനായ പെഡ്രോ ഫെർനാൺഡസ് ഡെ ക്വൈറോസ് 1606-ൽ ദ്വീപ് സന്ദർശിച്ചപ്പോഴാണ് യൂറോപ്യന്മാർ ഈ ദ്വീപുകളെപ്പറ്റി ആദ്യം അറിയുന്നത്.
ഓസ്ട്രേലിയയിലെത്തി എന്നാണ് അദ്ദേഹം കരുതിയത്.
ഇതിനുശേഷം ഇവിടെ യൂറോപ്യന്മാരെത്തിയത് 1768-ലാണ്.
ലൂയിസ് അന്റോണീൻ ഡെ ബോഗൈൻവില്ല ഈ ദ്വീപസമൂഹം വീണ്ടും "കണ്ടെത്തുകയായിരുന്നു".
1774-ൽ കാപ്റ്റൻ കുക്ക് ഈ ദ്വീപുകൾക്ക് ന്യൂ ഹെബ്രൈഡ്സ് എന്ന് പേരു നൽകി.
സ്വാതന്ത്ര്യം വരെ ഈ പേര് ഉപയോഗത്തിലുണ്ടായിരുന്നു.
1825-ൽ പീറ്റർ ഡില്ലൺ എന്ന കച്ചവടക്കാരൻ എറോമാങ്കോ എന്ന ദ്വീപിൽ ചന്ദനം കണ്ടെത്തി.
ഇത് ധാരാളം കുടിയേറ്റക്കാരെ ഈ ദ്വീപിലേക്കാകർഷിച്ചു.
പോളിനേഷ്യൻ ജോലിക്കാരും കുടിയേറ്റക്കാരും തമ്മിൽ 1830-ൽ ഒരു സംഘടനമുണ്ടായശേഷമാണ് ഈ കടന്നുകയറ്റം അവസാനിച്ചത്.
1860കളിൽ ഓസ്ട്രേലിയ , ഫിജി , ന്യൂ സ്പെയിൻ , സമോവ ദ്വീപുകൾ എന്നിവിടങ്ങളിലെ കർഷകർ ദ്വീപുവാസികളുമായി ദീർഘകാല തൊഴിൽ കരാറുകളിൽ ഏർപ്പെടാൻ തുടങ്ങി.
ബ്ലാക്ക്ബേഡിംഗ് എന്ന് വിളിക്കപ്പെട്ട ഒരുതരം അടിമപ്പണിയിലേയ്ക്കാണ് ഇത് വഴി തെളിച്ചത്.
ഈ സംവിധാനത്തിന്റെ മൂർദ്ധന്യത്തിൽ പല ദ്വീപുകളിലെയും പുരുഷന്മാരിൽ പകുതിയിലേറെപ്പേരും ഇപ്രകാരം ദൂരപ്രദേശങ്ങളിൽ ജോലി ചെയ്യുന്നവരായിരുന്നു.
യൂറോപ്യന്മാരുമായി ബന്ധമുണ്ടാകുന്നതിനു മുൻപുള്ളതിനേക്കാൾ ഇപ്പോൾ ഈ ദ്വീപുകളിലെ ജനസംഖ്യ വളരെക്കുറവാണെന്നാണ് തെളിവുകൾ സൂചിപ്പിക്കുന്നത്.
19-ആം നൂറ്റാണ്ടിൽ യൂറോപ്പിൽ നിന്നും വടക്കേ അമേരിക്കയിൽ നിന്നുമുള്ള കത്തോലിക്, പ്രൊട്ടസ്റ്റന്റ് വിഭാഗത്തിൽ പെടുന്ന മിഷനറിമാർ ഈ ദ്വീപുകളിൽ പ്രവർത്തനമാരംഭിച്ചു.
ജോൺ ഗെഡ്ഡി (1815–1872), ഒരു സ്കോട്ട്സ്-കനേഡിയൻ പ്രെസ്ബൈറ്റേറിയൻ മിഷനറിയായിരുന്നു.
അനൈറ്റ്‌യും എന്ന ദ്വീപിൽ 1848-ലാണ് ഇദ്ദേഹം എത്തിപ്പെട്ടത്.
തന്റെ ജീവിതത്തിന്റെ ബാക്കി സമയം ഇദ്ദേഹം ഇവിടെയാണ് ചിലവഴിച്ചത്.
നാട്ടുകാരെ ക്രിസ്തുമതത്തിലേയ്ക്കും പാശ്ചാത്യ ജീവിതശൈലിയിലേയ്ക്കും മാറ്റിയെടുക്കാനാണ് ഇദ്ദേഹം ശ്രമിച്ചിരുന്നത്.
ജോൺ ഗിബ്സൺ പേറ്റൺ എന്നയാൾ ഒരു സ്കോട്ടിഷ് മിഷനറിയായിരുന്നു.
ഇദ്ദേഹം ഈ പ്രദേശത്തിന്റെ വികസനത്തിനായി ധാരാളം പരിശ്രമിച്ചിരുന്നു.
പരുത്തികൃഷി നടത്താൻ സ്ഥലമന്വോഷിച്ച് ധാരാളം ആൾക്കാർ ഈ ദ്വീപുകളിൽ എത്തിപ്പെട്ടിരുന്നു.
അന്താരാഷ്ട്രവിപണിയിൽ പരുത്തിവില ഇടിഞ്ഞപ്പോൾ കൃഷി കാപ്പി , കൊക്കോ , വാഴ , തേങ്ങ എന്നിവയ്ക്ക് വഴിമാറി.
ആദ്യകാലത്ത് ഓസ്ട്രേലിയയിൽ നിന്നുള്ള ബ്രിട്ടീഷ് പൗരന്മാരായിരുന്നു കുടിയേറ്റക്കാരിൽ കൂടുതൽ.
1882-ൽ കാലഡോണിയൻ കമ്പനി ഓഫ് ന്യൂ ഹെബ്രൈഡ്സ് സ്ഥാപിതമായപ്പോൾ ഫ്രഞ്ചുകാരും കുടിയേറാൻ തുടങ്ങി.
ഇരുപതാം നൂറ്റാണ്ടിന്റെ തുടക്കത്തിൽ ഫ്രഞ്ചുകാർ ബ്രിട്ടീഷുകാരേക്കാൾ ഇരട്ടിയോ‌ളമുണ്ടായിരുന്നുവത്രേ.
ഫ്രഞ്ചുകാർക്കും ബ്രിട്ടീഷുകാർക്കും ഈ ദ്വീപുകളിൽ താല്പര്യമുണ്ടായിരുന്നതിനാൽ ഇവ പിടിച്ചടക്കാൻ രണ്ടു രാജ്യങ്ങളുടെ ഭരണകൂടങ്ങൾക്കുമേലും സമ്മർദ്ദമുണ്ടായിരുന്നു.
1906-ൽ ഫ്രാൻസും ബ്രിട്ടനും ഒത്തുചേർന്ന് ദ്വീപുഭരണം നടത്താനുള്ള ഉടമ്പടി ഉണ്ടാക്കപ്പെട്ടു.
സമാനതകളില്ലാത്ത ഒരു ഭരണസംവിധാനമായിരുന്നു ഇത്.
രണ്ടു സർക്കാരിനും പ്രത്യേക ഭരണസംവിധാനങ്ങളാണ് ഉണ്ടായിരുന്നത്.
കോടതി സംവിധാനം മാത്രമായിരുന്നു രണ്ടുരാജ്യങ്ങളിലെ പൗരന്മാർക്കും പൊതുവായുണ്ടായിരുന്നത്.
രണ്ട് രാജ്യങ്ങളിലെയും പൗരത്വം മെലനേഷ്യന്മാർക്ക് നിഷേധിക്കപ്പെട്ടിരുന്നു.
1940-കളുടെ ആദ്യസമയത്ത് ഈ ഭരണസംവിധാനത്തിനോടുള്ള എതിർപ്പുകൾ പ്രകടമായിത്തുടങ്ങി.
രണ്ടാം ലോകമഹായുദ്ധത്തോടെ അമേരിക്കക്കാരുടെ വരവ് രാജ്യത്ത് സ്വാതന്ത്ര്യദാഹത്തിന് കാരണമായി.
ജോൺ ഫ്രം എന്ന ഒരു മിശിഹാ സങ്കൽപ്പവും ഈ വിശ്വാസത്തിൽ നിന്നുടലെടുത്ത കാർഗോ കൾട്ട് എന്ന മതവിശ്വാസവും മെലനേഷ്യക്കാർക്ക് രക്ഷ ലഭിക്കുമെന്ന വിശ്വാസം നൽകി.
മന്ത്രവിദ്യയിലൂടെയും ചടങ്ങുകളിലൂടെയും വ്യവസായികോത്പന്നങ്ങൾ ലഭിക്കുമെന്ന വിശ്വാസം ഈ മതത്തിന്റെ ഭാഗമായിരുന്നു.
ഇന്ന് ജോൺ ഫ്രം ഒരു മതവും രാഷ്ട്രീയപ്പാർട്ടിയുമാണ്.
ഇവർക്ക് പാർലമെന്റിൽ ഒരംഗവുമുണ്ട്.
1970-കളുടെ ആദ്യമാണ് രാജ്യത്തെ ആദ്യ രാഷ്ട്രീയപ്പാർട്ടി സ്ഥാപിക്കപ്പെട്ടത്.
ന്യൂ ഹെബ്രൈഡ്സ് നാഷണൽ പാർട്ടി എന്നായിരുന്നു ഇതിന്റെ ആദ്യ പേര്.
സ്ഥാപകനേതാക്കളിൽ ഒരാളായിരുന്നു വാൾട്ടർ ലിനി.
ഇദ്ദേഹം പിന്നീട് രാജ്യത്തെ പ്രധാനമന്ത്രിയായി.
1974-ൽ പാർട്ടിയുടെ പേര് വാനുആകു പാറ്റി എന്നാക്കി മാറ്റപ്പെട്ടു.
1980-ൽ ഹ്രസ്വമായ നാളികേരയുദ്ധത്തെ തുടർന്ന്, വാനുവാട്ടു എന്ന റിപ്പബ്ലിക് രൂപപ്പെട്ടു.
1990-കളിൽ വാനുവാട്ടുവിൽ രാഷ്ട്രീയ അസ്ഥിരാവസ്ഥ രൂപപ്പെട്ടു.
ഇത് വികേന്ദ്രീകൃതമായ ഭരണകൂടത്തിന്റെ രൂപീകരണത്തിലാണ് അവസാനിച്ചത്.
കൂലി സംബന്ധിച്ച തർക്കത്തെ തുടർന്ന് വാനുവാട്ടു മൊബൈൽ ഫോഴ്സ് എന്ന അർദ്ധസൈന്യവിഭാഗം 1996-ൽ  അട്ടിമറിക്ക് ശ്രമം നടത്തി.
ഭൂമിശാസ്ത്രം ടാന്ന ദ്വീപിലെ യസൂർ മലയിലെ സിഡാർ സമതലം.
ഭൂമിശാസ്ത്രമായി താരതമ്യേന പുതിയതായ 82 അഗ്നിപർവ്വതദ്വീപുകൾ ചേർന്ന ഒരു ദ്വീപസമൂഹമാണ് വാനുവാടു.
ഇതിൽ 65 ദ്വീപുകളിൽ ജനവാസമുണ്ട്.
തെക്കുവടക്കായി അളന്നാൽ ഏറ്റവും വിദൂര ദ്വീപുകൾ തമ്മിൽ 1300 കിലോമീറ്റർ ദൂരമുണ്ട്.
മാത്യൂ ദ്വീപ്, ഹണ്ടർ ദ്വീപ് എന്നിവ ഫ്രാൻസ് തങ്ങളുടെ അധീനതയിലുള്ള ന്യൂ കാലഡോണിയ കളക്റ്റിവിറ്റിയുടെ ഭാഗമാണെന്ന് അവകാശപ്പെടുന്നുണ്ട്.
ദ്വീപസമൂഹത്തിലെ പതിനാല് ദ്വീപുകൾക്ക് 100 ചതുരശ്രകിലോമീറ്ററിനുമേൽ വിസ്തീർണ്ണമുണ്ട്.
തലസ്ഥാനമായ പോർട്ട് വിലയും (എഫേറ്റ് ദ്വീപിലാണിത്) എസ്പിരിറ്റു സാന്റോ ദ്വീപിലെ ലുഗാന്വില്ലെയുമാണ് രാജ്യത്തെ ഏറ്റവും വലിയ പട്ടണങ്ങൾ.
1879 മീറ്റർ ഉയരമുള്ള ടാബ്വെമാസനയാണ് ഏറ്റവും ഉയരമുള്ള പർവ്വതം.
12274 ചതുരശ്ര കിലോമീറ്ററാണ് വാനുവാടുവിന്റെ ആകെ വിസ്തീർണ്ണം.
സമതലഭൂമി 4700 ചതുരശ്രകിലോമീറ്ററേ വരൂ.
മിക്ക ദ്വീപുകളും കുത്തനെയുള്ള ചരിവുകളുള്ളതും ശുദ്ധജല സ്രോതസ്സുകൾ ഇല്ലാത്തവയുമാണ്.
2005-ലെ കണക്കനുസരിച്ച് 9% ഭൂമി മാത്രമേ കൃഷിക്കുപയോഗിക്കുന്നുള്ളൂ.
കടൽത്തീരം പാറ നിറഞ്ഞതായാണ് സാധാരണ കാണപ്പെടുന്നത്.
കോണ്ടിനന്റൽ ഷെൽഫുകൾ കാണപ്പെടുന്നില്ല.
തീരത്തുനിന്നും കര കുത്തനെ കടലിന്റെ അഗാധതകളിലേയ്ക്ക് താണുപോകുന്ന തരത്തിലാണ് സ്ഥിതി.
പ്രവർത്തനനിരതമായ പല അഗ്നിപർവ്വതങ്ങളും ഇവിടെയുണ്ട്.
ലോപെവി ഇതിലൊന്നാണ്.
കടലിനടിയിലുള്ള പല അഗ്നിപർവ്വതങ്ങളും ഈ മേഖലയിൽ കാണപ്പെടുന്നു.
ഏതുസമയവും അഗ്നിപർവ്വതസ്ഫോടനമുണ്ടാകാനുള്ള സാദ്ധ്യതയുണ്ട്.
2008 നവംബറിൽ റിക്ടർ സ്കെയിലിൽ 6.4 രേഖപ്പെടുത്തിയ ഒരു സ്ഫോടനമുണ്ടായി.
ഇതിൽ ആർക്കും ജീവനാശമുണ്ടായില്ല.
1945-ലും ഒരഗ്നിപർവ്വത സ്ഫോടനമുണ്ടായിരുന്നു .
ഓസ്ട്രലേഷ്യ ഇക്കോസോണിൽ പെട്ട പ്രത്യേക ജൈവപ്രദേശം ( terrestrial ecoregion ) ആയാണ് വാനുവാടുവിനെ കണക്കാക്കുന്നത്.
എഫേറ്റ് ദ്വീപിലെ ഒരരുവി.
വർഷം 2.4 ശതമാനം വച്ച് ഇവിടുത്തെ ജനസംഖ്യ വളരുന്നുണ്ട്.
ഇത് കൃഷി, വളർത്തുമൃഗങ്ങളുടെ മേയൽ, വേട്ടയാടൽ, മീൻ പിടുത്തം എന്നീ മേഖലകളിലെല്ലാം പ്രശ്നങ്ങളുണ്ടാക്കുന്നുണ്ട്.
90 ശതമാനത്തോളം നി-വാനുവാടു കുടുംബങ്ങളും മീൻ പിടിക്കുകയോ മീൻ ഭക്ഷിക്കുകയോ ചെയ്യുന്നുണ്ട്.
ഇത് മത്സ്യസമ്പത്ത് കുറയാൻ കാരണമാവുകയും തീരത്തോടടുത്ത മത്സ്യങ്ങളുടെ നാശത്തിന് കാരണമാവുകയും ചെയ്യുന്നുണ്ട്.
മിക്ക ദ്വീപുകളിലെയും വനങ്ങളും ഭാഗികമായെങ്കിലും നശീകരിക്കപ്പെടുന്നുണ്ട്.
വനം വെട്ടി തീവച്ച് കൃഷിക്കൊരുക്കുകയും കന്നുകാലികളെ വളർത്താനുപയോഗിക്കുകയും മുന്തിയയിനം തടി വനത്തിൽ നിന്ന് ശേഖരിക്കുകയും മറ്റും ചെയ്യുന്നതിനാലാണ് ഈ വനനശീകരണമുണ്ടാകുന്നത്.
ഇത് മണ്ണൊലിപ്പിന് കാരണമാകുന്നുണ്ട്.
ശുദ്ധജലത്തിന്റെ ലഭ്യത ദ്വീപിൽ കുറഞ്ഞുവരുകയാണ്.
ഉയർന്ന സ്ഥലങ്ങളിലെ വൃഷ്ടിപ്രദേശങ്ങളിലെ വനപ്രദേശങ്ങൾ നശിക്കുന്നതാണ് ഇതിനുകാരണം.
ചപ്പുചവറുകളുടെ സംസ്കരണവും ജലമലിനീകരണവും വായൂമലിനീകരണവും മറ്റും നഗരപ്രദേശങ്ങളിലെയും വലിയ ഗ്രാമങ്ങളിലെയും പ്രധാന പ്രശ്നങ്ങ‌ളായി മാറിക്കൊണ്ടിരിക്കുന്നു.
തൊഴിലവസരങ്ങളില്ലാതിരിക്കുന്നതും ആവാസവ്യവസ്ഥയെ തകർക്കുന്ന തരത്തിൽ ജീവിതമാർഗ്ഗം കണ്ടെത്താൻ ജനങ്ങളെ പ്രേരിപ്പിക്കുന്നുണ്ട്.
ഭൂമദ്ധ്യരേഖാപ്രദേശത്തേതുപോലുള്ള വനങ്ങളുണ്ടെങ്കിലും വാനുവാട്ടുവിലെ മൃഗങ്ങളുടെയും സസ്യങ്ങളുടെയും ഇനങ്ങൾ പരിമിതമാണ്.
സ്വദേശികളായ വലിയ സസ്തനികളൊന്നും തന്നെ ഇവിടെയില്ല.
19 തരം ഉരഗങ്ങൾ ഇവിടെയുണ്ട്.
എഫേറ്റ് ദ്വീപിൽ മാത്രം കാണപ്പെടുന്ന ഫ്ലവർ പോട്ട് പാമ്പ് ഇതി‌ൽ പെടുന്നു.
ഫിജി ബ്രാൻഡഡ് ഇഗ്വാന ( ബ്രാക്കിലോഫസ് ഫഷ്യേറ്റസ് ) 1960 കളിൽ ഇവിടെ എത്തിപ്പെട്ട ജീവിയാണ്.
11 ഇനം വവ്വാലുകൾ ഇവിടെയുണ്ട് (3 ഇനം വാനുവാടുവിൽ മാത്രം കാണപ്പെടുന്നവയാണ്) 61 ഇനം പക്ഷികളാണ് ദ്വീപസമൂഹത്തിൽ കാണപ്പെടുന്നത്.
ചെറിയ പോളിനേഷ്യൻ എലി സ്വദേശിയാണെന്നാണ് കരുതപ്പെടുന്നതെങ്കിലും വലിയ ഇനം എലികൾ യൂറോപ്യന്മാർക്കൊപ്പം വന്നതാണ്.
പന്നികൾ , നായ്ക്കൾ , കന്നുകാലികൾ എന്നിവയും യൂറോപ്യന്മാരാണ് കൊണ്ടുവന്നത്.
ഒ. വിൽസൺ എന്നയാൾ ചില ദ്വീപുകളിലെ ഉറുമ്പുകളെ തിരിച്ചറിഞ്ഞ് ശാസ്ത്രലോകത്തിന് പരിചയപ്പെടുത്തിയിട്ടുണ്ട്.
കടലിലെ സസ്യജന്തുജാലങ്ങളുടെ കാര്യത്തിൽ ഈ പ്രദേശം സമ്പന്നമാണ്.
4,000-ൽ കൂടുതൽ ഇനം കക്കകൾ ഇവിടെ കാണപ്പെടുന്നുണ്ട്.
മാരകമായ വിഷമുള്ള കോൺഷെൽ, സ്റ്റോൺ ഫിഷ് എന്നിവ ഇവിടെ കാണപ്പെടുന്നു.
ആഫ്രിക്കൻ ഒച്ച് 1970-കളിലാണ് ഇവിടെ എത്തിയതെങ്കിലും വ്യാപകമായിട്ടുണ്ട്.
മൂന്നോ നാലോ പ്രായപൂർത്തിയായ ഉപ്പുവെള്ളത്തിലെ മുതലകൾ വാനുവാട്ടുവിലെ കണ്ടൽ കാടുകളിലുണ്ടത്രേ.
പ്രജനനം നടത്തുന്നതിനാവശ്യമായ എണ്ണം ഇപ്പോഴില്ല.
ചുഴലിക്കൊടുങ്കാറ്റുകളിലും മറ്റുമാണ് മുതലകൾ ദ്വീപസമൂഹത്തിൽ എത്തിപ്പെടുന്നത്.
സോളമൻ ദ്വീപുകളിൽ നിന്നും ന്യൂ ഗിനിയയിൽ നിന്നും ഇവ എത്തിപ്പെടാൻ സാദ്ധ്യതയുണ്ട്.
കാലാവസ്ഥ വാനുവാട്ടുവിലെ എറാടാപ് ബീച്ച്
ഭൂമദ്ധ്യരേഖയ്ക്കടുത്ത പ്രദേശങ്ങളിൽ കാണുന്ന തരം കാലാവസ്ഥയാണിവിടെ അനുഭവപ്പെടുന്നത്.
ഒൻപതുമാസത്തോളം മഴയും മൂന്നു മാസത്തോളം തണുത്തതും വരണ്ടതുമായ കാലാവസ്ഥയുമാണ് ഉണ്ടാവുക.
ഈ സമയത്ത് തെക്കുകിഴക്കുനിന്നും കാറ്റുവീശാറുണ്ട് വെള്ളത്തിന്റെ താപനില 22°C മുതൽ 28°C വരെയാണ്.
ഏപ്രിൽ മുതൽ സെപ്റ്റംബർ വരെ തണുത്ത കാലാവസ്ഥയാണെങ്കിലും ഒക്ടോബർ തുടങ്ങി ദിവസങ്ങൾ കൂടുതൽ ചൂടുള്ളതായിത്തുടങ്ങും.
20°C മുതൽ 32°C വരെയാണ് ദിവസതാപനില.
മേയ് മുതൽ ഒക്ടോബർ വരെയുള്ള മാസങ്ങളിൽ വടക്കുകിഴക്കൻ വാണിജ്യവാതങ്ങൾ വീശാറുണ്ട്.
വാനുവാട്ടുവിൽ നീണ്ട മഴക്കാലമാണുള്ളത്.
ഏകദേശം എല്ലാ മാസത്തിലും നല്ല മഴയുണ്ടാകാറുണ്ട്.
ഡിസംബർ മുതൽ ഏപ്രിൽ വരെയുള്ള സമയമാണ് ഏറ്റവും കൂടുതൽ മഴ ലഭിക്കുന്നത്.
ചുഴലിക്കൊടുങ്കാറ്റുകൾ ഉണ്ടാകുന്നതും ഈ സമയത്തുതന്നെ.
ജൂൺ മുതൽ സെപ്റ്റംബർ വരെയാണ് ഏറ്റവും വരണ്ട മാസങ്ങൾ.
സാധാരണയായി മഴ 2360 മില്ലീമീറ്ററാണെങ്കിലും വടക്കൻ ദ്വീപുകളിൽ ഇത് 4000 വരെയാകാറുണ്ട്.
ഭൂചലനങ്ങൾ
2009 ഒക്ടോബർ 7-നും 8-നുമിടയ്ക്ക് ഇടത്തരം മുതൽ വലിയതുവരെയായ പല ഭൂചലനങ്ങളും ഇവിടെയുണ്ടായി.
സുനാമി ഭീതിയുണ്ടാവുകയും ഭീമൻ തിരമാലകളുണ്ടാവാൻ സാദ്ധ്യതയുണ്ട് എന്ന താക്കീത് 11 രാജ്യങ്ങളിലെ ജനങ്ങൾക്ക് നൽകുകയുമുണ്ടായി.
വലിയ സുനാമികൾ രൂപപ്പെടാത്തതിനാൽ പിന്നീട് ഇത് പിൻവലിച്ചു.
ഈ ഭൂചലനങ്ങളുണ്ടായത് ഓസ്ട്രേലിയ പ്ലേറ്റ്, പസഫിക് പ്ലേറ്റ് എന്നിവ തമ്മിലുള്ള അതിർത്തിയിലാണ്.
35 കിലോമീറ്റർ ആഴത്തിലായിരുന്നു ഭൂചലനത്തിന്റെ പ്രഭവകേന്ദ്രം.
പസഫിക് റിംഗ് ഓഫ് ഫയർ എന്നുവിളിക്കുന്ന പ്രദേശത്തിലാണ് വാനുവാടുവിന്റെ സ്ഥാനം.
ജനങ്ങൾ വാനുവാടുവിലെ ജനങ്ങൾ.
2005-ലെ കണക്ക്.
ജനസംഖ്യ ആയിരങ്ങളിൽ.
221,506 ആണ് വാനുവാടുവിലെ ജനസംഖ്യ.
സ്ത്രീകളേക്കാൾ പുരുഷന്മാരാണ് കൂടുതൽ.
1999-ൽ വാനുവാടുവിൽ 95,682 പുരുഷന്മാരും 90,996 സ്ത്രീകളുമുണ്ടായിരുന്നുവത്രേ.
ശിശുമരണനിരക്ക് ഔദ്യോഗിക കണക്കുകൾ പ്രകാരം 1967-ൽ 1000 ജനങ്ങൾക്ക് 123 ആയിരുന്നത് 1999-ൽ 25 എന്ന നിലയിലേയ്ക്ക് താഴ്ന്നിട്ടുണ്ട്.
മറ്റു കണക്കുകൾ പ്രകാരം 2011-ൽ ഇത് 46.85 എന്ന നിലയിലാണ്.
പോർട്ട് വിലയിലും ലൂഗാൻവില്ലയിലും പതിനായിരങ്ങൾ താമസിക്കുന്നുണ്ടെങ്കിലും ജനസംഖ്യയിൽ അധികവും ഗ്രാമവാസികളാണ്.
വാനുവാട്ടുവിലെ സ്വദേശികളായ നി-വാനുവാടു വിഭാഗത്തിൽ പെട്ടവരാണ് ഭൂരിപക്ഷം (98.5%).
മെലനേഷ്യൻ വംശജരാണിവർ.
യൂറോപ്യന്മാർ, ഏഷ്യക്കാർ, പസഫിക്കിലെ മറ്റു ദ്വീപുവാസികൾ എന്നീ വിഭാഗക്കാരാണ് ബാക്കിയുള്ളവർ.
പോളിനേഷ്യക്കാർ മൂന്നു ദ്വീപുകളിൽ കോളനികൾ സ്ഥാപിച്ചിരുന്നു.
ഉദ്ദേശം 2,000 നി-വാനുവാടു വിഭാഗക്കാർ ന്യൂ കാലഡോണിയയിൽ ജോലിചെയ്യുന്നുണ്ട്.
2006-ൽ വാനുവാട്ടുവാണ് ലോകത്തിൽ ഏറ്റവും പാരിസ്ഥിതികമായ പ്രവർത്തനക്ഷമതയുള്ള (ecologically efficient) രാജ്യമെന്ന് കണക്കാക്കപ്പെട്ടിരുന്നു.
ദേശീയഭാഷ ബിസ്‌ലാമ ആണ്.
ഔദ്യോഗിക ഭാഷകൾ ബിസ്‌ലാമ, ഇംഗ്ലീഷ്, ഫ്രഞ്ച് എന്നിവയാണ്.
പഠനത്തിനുപയോഗിക്കുന്ന പ്രധാന ഭാഷകൾ ഇംഗ്ലീഷും ഫ്രഞ്ചുമാണ്.
ബിസ്‌ലാമ ലഘൂകരിക്കപ്പെട്ട ഒരു സങ്കരഭാഷയാണ്.
പട്ടണപ്രദേശങ്ങളിൽ ഈ ഭാഷ മെലനേഷ്യൻ വ്യാകരണവും പ്രധാനമായും ഇംഗ്ലീഷ് വാക്കുകളുമുപയോഗിക്കുന്ന രീതിയിലേയ്ക്ക് മാറിയിട്ടുണ്ട്.
വാനുവാട്ടുവിലെ ഭൂരിപക്ഷം ആളുകൾക്കും മനസ്സിലാവുകയും പരസ്പരം സംസാരിക്കാനുപയോഗിക്കുകയും ചെയ്യുന്ന ഭാഷയാണിത്.
ഇത് കൂടാതെ 113 പ്രാദേശികഭാഷകൾ വാനുവാടുവിൽ ഇപ്പോഴും സംസാരിക്കപ്പെടുന്നുണ്ട്.
ജനസംഖ്യ വച്ചു നോക്കിയാൽ പ്രതിശീർഷക്കണക്കിൽ ഏറ്റവും കൂടുതൽ ഭാഷകളുള്ള രാജ്യമാണിത് ഒരു ഭാഷ സംസാരിക്കുന്നത് ശരാശരി 2,000 ആൾക്കാരാണ്.
ഓസ്ട്രണേഷ്യൻ ഭാഷാകുടുംബത്തിലെ ഓഷ്യാനിക് ശാഖയിലാണ് ഈ ഭാഷകളെല്ലാം പെടുന്നത്.
വാനുവാടുവിലെ പ്രധാന മതം ക്രൈസ്തവവിശ്വാസമാണ് .
പല സഭകൾ ഇവിടെ നിലവിലുണ്ട്.
പ്രെസ്ബൈറ്റേറിയൻ സഭയിലാണ് ജനസംഖ്യയുടെ മൂന്നിലൊന്നും വിശ്വസിക്കുന്നത്.
റോമൻ കത്തോലിക്കാസഭയും ആംഗ്ലിക്കൻ സഭയും മറ്റുപ്രധാന വിഭാഗങ്ങളാണ്.
ഈ സഭകളിൽ വിശ്വസിക്കുന്നവർ 15% വീതം വരും.
സെവൻ‌ത് ഡേ അഡ്വന്റിസ്റ്റ് സഭ , ചർച്ച് ഓഫ് ക്രൈസ്റ്റ് , നീൽ തോമസ് മിനിസ്ട്രീസ് തുടങ്ങി മറ്റു പല വിഭാഗങ്ങളുമുണ്ട്.
രണ്ടാം ലോകമഹായുദ്ധസമയത്ത് ഇവിടെയുണ്ടായിരുന്ന സൈനികർ കൊണ്ടുവന്ന ആധുനിക ഉപകരണങ്ങളും മറ്റും പല ദ്വീപുകളിലും കാർഗോ കൾട്ടുകൾ എന്ന മതവിഭാഗങ്ങൾ രൂപപ്പെടാൻ കാരണമായി.
ഇതിൽ പല വിഭാഗങ്ങളും നശിച്ചുപോയെങ്കിലും ടാന്ന ദ്വീപിലെ ജോൺ ഫ്രം കൾട്ട് എന്ന മതവിഭാഗം ഇപ്പോഴും നിലനി‌ൽക്കുന്നുണ്ട്.
ഈ മതത്തിൽ വിശ്വസിക്കുന്നവർ ജനപ്രതിനിധി സഭയിലും അംഗങ്ങളാണ്.
ടാന്ന ദ്വീപിൽ പ്രിൻസ് ഫിലിപ്പ് മൂവ്‌മെന്റ് എന്ന മതവുമുണ്ട്.
ഇവർ ബ്രിട്ടനിലെ രാജമുമാരനായ ഫിലിപ്പിനെ ആരാധിക്കുന്നവരാണ്.
യാഓഹ്നാനെൻ ഗോത്രത്തിൽ പെട്ട ഗ്രാമീണർക്ക് വെള്ളത്തൊലിയുള്ള ഒരു പർവ്വതാത്മാവ് കടൽ കടന്ന് ശക്തയായ ഒരു സ്ത്രീയെ വിവാഹം കഴിക്കാനായി യാത്രചെയ്യുമെന്ന പുരാതന പ്രവചനത്തിൽ വിശ്വാസമുള്ളവരായിരുന്നു.
ഫിലിപ്പ് രാജകുമാരൻ തന്റെ പത്നി എലിസബത്ത് രാജ്ഞിയുമായി ദ്വീപ് സന്ദർശിച്ചപ്പോൾ ദ്വീപുവാസികൾക്ക് പ്രവചനം ഫലിച്ചതായി വിശ്വാസമായി.